##### C:\Users\Usuario\Desktop\Misa Niños\Euc-15-Adv-C-Misas\18-Fano-Adv-C\alabar_bn.jpgMISA CON NENOS

##### 25 de novembro do 2018

##### Ordinario 34º - B

Evanxeo de s**an Xoán 18, 33-37: *“*Ti o dis: son rei*”.***


**Mensaxe: Loar, facer reverencia**

**e servir a Xesús, meu Rei.**

**1. ACOLLIDA**

Amigos e amigas: Chegamos hoxe ao último domingo do tempo ordinario celebrando a Cristo como Rei do Universo. Dicir que Cristo sexa o noso Rei queremos dicir que el é o máis importante para nós, que é centro das nosas vidas, que o miramos constantemente e acudimos a el. Que esta eucaristía sexa un dar grazas polo que Xesús nos dá, pola luz e forza que nos transmite. E que, cun corazón misericordioso como o seu, sigamos construíndo o seu reino de paz, de xustiza, de vida e de amor.  
 *(Saímos coa cruz, o cartel de Fano deste domingo e a mensaxe se se quere: “Loar, facer reverencia*e servir a Xesús, meu Rei”).

SAÚDO SACERDOTE: O Señor Xesús, que quere reinar no noso corazón, sexa convosco.

**[](https://www.google.es/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwjkrYOSp-HeAhVNM-wKHS64CrQQjRx6BAgBEAU&url=https://katty21.wordpress.com/2011/02/11/11/&psig=AOvVaw2IXveKWgarttUcxzEGMihH&ust=1542745633436634)2. PETICIÓNS DE PERDÓN**

*A nosa vida debería loar e servir a Xesús Rei, pero ás veces servímonos a nós mesmos. Pedímoslle perdón*.

- Ti que por amor deches a vida por nós. *Señor, ten piedade de nós.*- Ti que por amor perdoas os nosos pecados. *Cristo, ten piedade*

*de nós.*

- Ti que queres que convertamos o noso corazón. *Señor, ten piedade de nós.*

1. **MONICIÓN ÁS LECTURAS**

Na primeira lectura o profeta Daniel anúncianos a Xesús cuxo “reino non terá fin”. No evanxeo, Xesús ante Pilato declárase Rei pero aclara que o seu reino non é como o dos reis deste mundo, el é un Rei servidor que dá a súa vida para salvarnos. No libro da Apocalipse descubrimos a Xesús como o camiño a seguir por todos nós se queremos seguir construíndo o seu reino de vida de amor e de paz.

1. **PETICIÓNS**

Ao Pai que é a fortaleza dos débiles e a luz para toda a humanidade, dicímoslle:

**-Señor, que che abramos a porta á túa chamada.**

**-Ensínanos a vivir con esperanza confiando na túa palabra.**

1.- Pola Igrexa para que sexa portadora de paz, de esperanza e confianza. Oremos.

2.- Polos pais e nais de familia, para que aprendan a amarse e sexan bos educadores dos seus fillos. Oremos.

3.- Polos que seguimos a Xesús que toca no noso corazón, para que o deixemos entrar e habite na nosa vida. Oremos.

4.- Polos que sofren os golpes da vida, para que confíen en Deus e compartamos con eles a vida. Oremos.

5.- Por todos nós, para que nunca perdamos a esperanza, sempre confiemos en Deus e nos fiemos da súa Palabra. Oremos.

6.- Pola nosa comunidade, para que coa mirada fixa no ceo sexamos testemuñas da vida que Cristo nos prometeu. Oremos.

7.- Para que nesta Xornada dos Pobres aprendamos “a amar o pobre loitando contra todas as pobrezas espirituais e materiais”. Oremos.

*Escoita, Pai, o que che acabamos de pedir, por XNS.*

**5. OFRENDAS**

**UNHA COROA DE ESPIÑAS E UNHA ALMOFÍA CON AUGA:** Neste día de Cristo Rei, con esta coroa de espinas e una almofía con auga queremos simbolizar que o reinado de Xesús, leva consigo a entrega, darnos aos demais, poñernos en actitude de servir. Non podemos lavarnos as mans ante as necesidades dos demais.

**CAXATO:** Ademais, con este caxato, queremos simbolizar a autoridade de Xesús. A súa Palabra, a súa presenza, os seus consellos, as súas orientacións, son para nós unha guía, luz e forza para seguilo hoxe. El é o noso Rei, non nos apartemos nunca del. Adorémolo e sirvámolo no irmán pobre.

**PAN E O VIÑO:** Finalmente, co pan e o viño, queremos dar grazas a Deus porque, o seu reino, sempre nos trae o alimento necesario para vivir como persoas e como cristiáns. Que nunca nos falte o pan da Eucaristía.

**6. VÍDEOS DO DOMINGO CRISTO REI -B**

- “Xuízo ante Pilato”, película: <https://www.youtube.com/watch?v=JJU6kahXh2M>

- “Xuízo ante Pilato”, película: <http://youtu.be/JJU6kahXh2M>

- “Xuízo ante Pilato”, debuxos: <http://youtu.be/vDWyKIZPJeQ>

-“ Xesús ante Pilato... que é a verdade?”, dibujos: <https://www.youtube.com/watch?v=AohM2TBQpq4>

-“O mundo de Deus”, reflexión: <https://www.youtube.com/watch?v=Yfw_MKcgj5w>

-“Verdade que transforma”, reflexión: <http://www.quierover.org/portal/watch.php?vid=43b95a9d4>

**7. SUXESTIÓNS:**

-Saímos coa cruz, o cartel de Fano deste domingo e a mensaxe se se quere: “Loar, facer reverencia   
e servir a Xesús, meu Rei”.

-Para a homilía poderiamos disfrazar a un cos atributos de Rei ao uso (trono, coroa, cetro, manto) e outro de Xesús (trono da cruz, coroa de espinas, o cetro do servir e o manto do amor). Explícase que Xesús é un Rei distinto que vén construír un reino onde se viva o servizo e o amor.

-Para a homilía poderíanse facer en grande os reis da baralla explicando que Xesús é Rei pero non como os reis da terra (que son como os da baralla). E explicamos. O Rei de ouros: é o Rei do ouro, do diñeiro; Xesús quere estar cos pobres, non mercar e ter. O Rei de copas: é o Rei da troulada e do pracer, non do traballo e do esforzo; Xesús é austero, con poucas cousas e traballador. O Rei de espadas: é o Rei do poder, cun exército grande; Xesús é o príncipe da paz; O Rei de bastos: é o Rei da violencia; Xesús non utiliza a forza senón o amor, o perdón, a paz e a misericordia. A este Rei si que merece a pena querelo, seguilo.

-Dialogamos sobre o que habería que facer para que os pobres sexan a coroa da nosa cabeza (acordémonos máis deles) e do noso corazón (amémolos).

-Con cartolina facemos unha coroa grande. Cada neno vai pegando nela un corazón mentres len: “Dar a Xesús unha coroa de ouro, é pouca cousa. Dar a Xesús unha coroa de espinas, non o merece. Imos darlle unha coroa de amor, o noso amor representado nestes corazóns, porque o amor con amor se paga”

Que veña o teu Reino

**Noso Pai que estás e reinas no ceo,**

que estás tamén e queres reinar na terra;

axúdanos a ser e vivir como irmáns.

**Que o teu nome sexa bendito, santificado, respectado**;

que todos che coñezan, e que nós te deamos

a coñecer na nosa vida.

**Que veña o teu Reino:** que veña a xustiza,

a solidariedade, a paz;

que ninguén morra de fame, nin de sede, nin de odio;

que ninguén sexa explotado, oprimido,

que ninguén sexa excluído, marxinado, discriminado.

**Que veña o teu Reino, o teu Espírito,**

e aprópiese dos nosos corazóns

e empece neles a reinar con forza,

para que nos empeñemos xa en facer a túa vontade

na terra, como se fai no ceo;

para que anticipemos xa no noso chan

o reino de solidariedade que hai no ceo. AMÉN.

José E. Ruiz de Galarreta

**[](http://www.google.es/url?sa=i&rct=j&q=&esrc=s&source=images&cd=&cad=rja&uact=8&ved=2ahUKEwiPj8GZqOHeAhWQ26QKHeDYCuYQjRx6BAgBEAU&url=http://www.compartiendoimagenes.com/jesus-eres-todo-para-mi.html&psig=AOvVaw3v89q9Ivwbf2CIP1Zf8UJ_&ust=1542746337209108)**